

**Translated Script – Eastside Kriol**

**How to make payments using BPAY, transfer funds and direct debit**

**Hau bla meigim beiymen yujim BPAY, transfer mani en direk debit**

La enhanced Income Management, yu gin yujim app or yu anlain account bla BPAY, transfer mani en setap direk debit.

Yu labta meigim sho yu garra nuf mani la yu account.

Ip yu noma garra nuf mani, yu payment noma gu thru.

The TCU SmartCard eIM app or anlain account wek seim bat luk lil bit diffrin kain.

Iya andanith, mela garra yujim SmartCard eIM app bla joim yu.

**Hau bla transfer mani en meigim beiymen yujim BPAY**

Wen yu log in la yu SmartCard eIM app garra mobile fone, select ‘Transfer & BPAY’ icon.

Yujim ‘Transfer” opshin bla transfer mani na najawan enhanced Income Management accounts.

Yu nid the BSB en account details blong hu yu wandim pei.

Yujim ‘Internal’ opshin bla transfer to sambadi garra seim BSB leigyu.

Ip dey garra diffrin BSB numba, yujim ‘External’.

Yu garra burremin najawan persan neim, account numba en hau mach yu wandim peiyim.

Meigi sho yu tjeck detail im rait wan. Ip yu sendim mani na wrong persan, yu maiti kaan gajim bek.

Yu gin seib pipul account detail en yujim lada du.

Wen yu binijap, click ‘Enter’ en yu beiymen wil gu na jat persan yu bin burremin dat detail blanga.

To sendim mani na account wen im not enhanced Income Management account yu will nid to kollim 1800 252 604.

Dat BPAY opshin leda yu tjujim BPAY transactions.

Yu nid du burremin dat biller code and a reference numba en hau mach yu wandim beiyim.

Yu nid ba select if this beiymen garra bi now, lada, or select ‘Recurring’ ip dijan beiymen garra be angoing leigi wikli, ebdri du wik or manthli.

Ip dijan beiymen garra bi lada, burremin dat deity u wanim beiymen ba go aut.

Ip dijan payment im mo den wan taim, yu nid to burremin stat en end deit bla yu meigim payment or hau mani taim yu wandim beiyim.

Wen yu binijap, click ‘Enter’.

Bla wen yu meigim payment now, yu gajim mesaj ba della yu im rait jat payment bin gu thru.

Ip yu meigim payment lada, yu will gajim mesaj lada wen jat mani guthru.

**Hau bla meigim direk debit**

Yu gin kontak benk or business yu nid bla peiyim en gibit them yu enhanced Income Management account number and BSB.

Yu gin faindim yu enhanced Income Management account number and BSB:

* langa bek bla yu SmartCard
* la yu account statement
* la yu mobile app or anlain account afta yu log in, or
* kollim 1800 252 604.

Ip yu garrim TCU SmartCard, kollim 1800 828 232.

Bla mobing direk debit yu alredi garrim na yu enhanced Income Management account, kontak dat benk or bisnis yu peiyim bla jeinjim yu direk debit detail so datlot gin jeinjim miselp du.

Wen datlot jeinjim en meigim rait, jat direk deibit garra stat gaminat bram yu enhanced Income Managenment account.

**Ip yu nidim mo infomashin or sambadi bla album yu:**

* Gu na servicesaustralia.gov.au/smartcard
* Kollim 1800 252 604 (yu gin asgim ba terpreda if you wandim), or
* Bisid nanga service centre.

**Ip yu garrim TCU SmartCard:**

* Gu na tcu.com.au/smartcard
* Kollim TCU la 1800 828 232, or
* Bisid nanga TCU branch.